Félkész HF – Dokumentáció

A cél egy étterem számára tervezett program elkészítése, amely képes a különböző asztalok rendelésének megjegyzésére, és a vacsora végén számla kiállítására. Emellett tárolja az egész menüt és az asztalfoglalásokat is.

A programot elindítva a főmenüben a felhasználó a megfelelő sorszám beírásával három opció közül tud választani. Ha nem megfelelő sorszámot ír be akkor a program kéri az újbóli próbálkozásra.

Az első a beállítás mód a második pedig a felhasználói mód, amelyekbe függvény meghívásával lehet belépni.

A beállítás módban ugyanúgy függvények meghívása segítségével választhatunk, hogy mit akarunk megadni a programnak, az asztalokat vagy a menüt vagy vissza is léphetünk a főmenübe.

Az asztalok megadása menüpontban először az asztalok számát adhatjuk meg, hogy azután megfelelő mennyiségű memóriaterületet lehessen lefoglalni az adatok számára. Majd egyesével meg lehet adni az asztalok férőhelyének számát és elhelyezkedését. Végül pedig ezeket az adatokat az asztalok.dat fájlba menti el a program.

A menü megadása is hasonlóan működik, csak ott lehetőség van megadni külön az előételek, főételek, desszertek és italok nevét és árát is.