Prog HF

Felhasználói dokumentáció

# Program feladata, célja:

A cél egy étterem számára tervezett program elkészítése, amely képes a különböző asztalok rendelésének megjegyzésére, és a vacsora végén számla kiállítására. Emellett tárolja az egész menüt és az asztalfoglalásokat is. Azaz ez a program az étterem dolgozóinak készül, hogy ők kényelmesen ki tudják szolgálni a vendégeket.

# Program használata:

A programot a parancssorból elindítva a főmenüben két menüpont közül lehet választani. A menük és almenük között a megfelelő sorszám beírásával lehet lépkedni. Ha véletlenül olyan számot ír be valaki ami, nincs felsorolva akkor a program kiírja, hogy próbálja újra.

**Beállítás mód:**

Az első menüpont a beállítás mód, ahova belépve meg lehet adni az étteremben lévő asztalokat és az étterem menüjét.

Asztalok megadása:

Az asztalok megadásánál először azt kell beírni, hogy hány asztal van az étteremben majd sorban egyesével meg lehet adni az egyes asztalok férőhelyeinek számát és elhelyezkedését az éttermen belül. Fontos, hogy a beírt adatok nem tartalmazhatnak ékezetes betűt, mert azt a program nem tudja kezelni. Az utolsó asztal megadása után a program automatikusan visszalép a főmenübe, és az asztalok adatait elmenti az asztal.dat fájlba. Ahol az első szám jelenti, hogy hány asztal van az étteremben. Majd alatta az egyes asztalok férőhelyeinek száma és pontosvesszővel elválasztva az elhelyezkedések. Pl.: 4;jobbra a sarokban

Menü megadása:

A menü megadásakor külön megadható az előételek, főételek, desszertek és italok neve és ára sorban ékezet nélkül. Az összes előétel felsorolása után az „end” beírásával jelezhető a program számára az, hogy végeztünk és folytatnánk a főételekkel. Csak ezt a szót tudja értelmezni a program, tehát ha valaki véletlenül elírja akkor azt ételként fogja értelmezni a program. Az összes étel felsorolása után, azaz amikor az italok megadásánál is beírjuk, hogy end, a program ugyanúgy automatikusan visszalép a főmenübe és elmenti a menüt a menu.dat fájlba, ahol először az étel típusa van leírva mellette pontosvesszővel elválasztva, hogy abból mennyi fogás van (pl: eloetelek;3). Alatta pedig az egyes fogások neve és ára pontosvesszővel elválasztva. (pl:husleves galuskaval;1290)

Fájlból beolvasás:

Ha nem először használjuk a programot és már egyszer megadtuk az asztalokat és a menüt akkor a beállítás módon belül a fájlból beolvasás menüpontot választva beolvashatjuk az asztalokat és a menüt is és nem kell minden indításnál újból ezeket megadni.

**Felhasználói mód:**

A második menüpont a főmenüben a felhasználói mód amiben az asztalfoglalások, rendelések adhatóak meg és a számla kiírása. Fontos, hogy a felhasználói módba csak akkor engedi a program, hogy belépjünk ha már beolvastuk a megfelelő adatokat a beállítás módban, hiszen megfelelő adatok nélkül nehéz lenne rendeléseket felvenni és számlát kiállítani.

Asztalfoglalás:

Asztalfoglalásoknál megadhatunk új foglalást, ahol meg kell adnunk, hogy milyen névre lesz a foglalás, a dátumot és a pontos időpontot is. A név nem tartalmazhat ékezeteket de persze szóközt igen. A dátum csak a szokásos ÉÉÉÉ.HH.NN formában fogadható el és végül az időpont pedig ÓÓ:PP formában. Egy foglalás megadása után azt a program elmenti az asztalfoglalasok.dat fájlba, ahol pontosvesszővel elválasztva van felsorolva a foglalási név, a dátum és az időpont (pl: Magyar Marcell;2018.12.01;19:30

Ha meg szeretnénk nézni, hogy eddig milyen asztalfoglalásaink vannak akkor ki is listázhatjuk azokat az asztalfoglalások kilistázása menüpontban.

Rendelés megadása:

Egy rendelés megadásánál először annak az asztalnak kell a számát megadni, amelyiknek a rendelését szeretnénk felvenni. Majd felsorolhatjuk a rendeléseket ékezetek nélkül és oda kell figyelni, hogy pontosan úgy írjuk be a fogások nevét ahogy a menüben megadtuk. Olyan étel beírásánál, amely nem szerepel a menüben a program szól, hogy sajnos ez nincs a menüben és válasszon mást. Egy asztal rendeléséhez könnyen hozzáadhatunk plusz fogásokat, hiszen ha a rendelés megadása menüpontban ugyanazt az asztalt adjuk meg, akkor azok a rendelések az eddigiekhez hozzáíródnak és majd a számla kiírásánál fognak véglegesen törlődni.

Számla kiállítása:

Itt ugyanúgy először a megfelelő asztal számát kell megadnunk majd annak az asztalnak a rendelését, az ételek nevével és árával kiírja a program a végén a fogások összegével. Fontos, hogy miután egy asztalnak kiállítottuk a számláját, akkor az adott asztal rendeléseit a program automatikusan törli. Tehát ha a számlakiállítás után szeretnének még rendelni az asztal vendégei akkor már csak új számlát lehet kiállítani számukra.